મેહુલ આજે ખૂબ જ ખુશ દેખાય રહ્યો હતો,જેનું મુખ્ય કારણ એ હતું કે મેહુલને આજે સરકારી નોકરી મળી હતી,અને પોતે આજે જે સ્થળ પર નિમણુંક આપવામાં આવેલ હતી ત્યાં હાજર થવાં માટે જવાનો હતો.સૌ કોઈ ઇચ્છતું હોય કે પોતાને સરકારી નોકરી મળે, જે મેહુલને મળી ગઈ, આમપણ આપણા ગુજરાતમાં કહેવાય છે કે,”સાધુ બનવું તો સ્વામિનારાયણ સંપ્રદાયના, અને નોકરી કરવી તો સરકારી.” દરેક વ્યક્તિ પોતાનું ભવિષ્ય પોતાની સાથે જ લખાવીને આ પૃથ્વી પર જન્મે છે.હિન્દૂ સંપ્રદાય મુજબ દરેક વ્યક્તિ માત્ર નિમિત્ત જ હોય છે બાકી તેના લેખ તો વિધાતાએ ઘણાં સમય પહેલાં જ તેનાં જન્મતાની સાથે જ લખ્યા હોય છે,આપણી આસપાસ બનતી દરેક ઘટના,આપણા જીવનના દરેક તબ્બકા એ આપણાં નસીબના આધારે કે તેને અનુરૂપ હોય છે.મેહુલનાં નસીબમાં હવે આગળ જે થવાનું હતું તેનાથી પોતે એકદમ અજાણ હતો, પરંતુ જે થવાનું હતું તેની મેહુલે કલ્પના પણ નહીં કરી હોય.